ДО

ОБЩИНСКИ  СЪВЕТ

КЪРДЖАЛИ
П Р Е Д Л О Ж Е Н И Е

ОТ ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Предоставяне на земя от общинския поземлен фонд на Община Кърджали на наследниците на Р. С. с признато право на собственост в землище с. Бяла поляна, община Кърджали.
УВАЖАЕМИ ОБЩИНСКИ СЪВЕТНИЦИ,

Съгласно §27, ал.2 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, общинският съвет предоставя земи от общинския поземлен фонд, включително пасища и мери по чл.19,  при наличие на едно от следните условия:

1. Установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници;

2. Изпълнение на съдебни решения за признато право на собственост;

3. Обезщетяване на собствениците, чиято собственост не може да бъде възстановена.

В Община Кърджали е постъпило искане от Общинска служба по земеделие гр. Кърджали с Изх. №-12-04-120 от 03.10.2025г. за предоставяне на земя от общинския поземлен фонд на наследниците на Р.С.с признато право на собственост на земи в съществуващи или възстановими стари реални граници в землището на с. Бяла поляна, община Кърджали.

Съгласно чл.45ж, ал.2 от Правилника за прилагане на Закона за собствеността и ползването на земеделските земи /ППЗСПЗЗ/ общинският съвет се произнася на първото си заседание след постъпване на искането с решение за предоставяне на имотите в изпълнение на задължението си по §27, ал.2 от ПЗР на ЗИДЗСПЗЗ. 

Предвид гореизложеното предлагам след обсъждане общинският съвет да приеме следното 

                                                                                                                                ПРОЕКТ

                                                     Р Е Ш Е Н И Е:

На основание чл.21, ал.1, т.8 и ал.2 от ЗМСМА, §27, ал.2, т.1 от Преходни и заключителни разпоредби към Закона за изменение и допълнение на Закона за собствеността и ползването на земеделските земи /обн. ДВ, бр.62 от 2010 г., доп. ДВ, бр.61 от 2016 г./, чл.45ж, ал.2 от Правилника за прилагане на Закона за собствеността и ползването на земеделските земи и чл.6 от Наредбата за условията и реда за придобиване, управление и разпореждане със земите от общинския поземлен фонд на Община Кърджали, Общински съвет – Кърджали РЕШИ:

Предоставя на наследниците на Р. С. с признато право на собственост, съгласно Решение №1899/26.05.1999 г. на Общинска служба по земеделие гр.Кърджали, по т.1 и т.2 от решението за възстановяване правото на собственост на земя в съществуващи или възстановими стари реални граници в землището на село Бяла поляна, недвижими имоти от общинския поземлен фонд на Община Кърджали,  както следва:

1. Проектен имот с идентификатор 07658.10.145 по Кадастралната карта на землище с. Бяла поляна, община Кърджали, с площ  18000 кв.м., при съседи: имоти с идентификатори – 07658.888.9901; 07658.10.51; 07658.10.104; 07658.10.37; 07658.10.38; 07658.10.41; 07658.10.42; 07658.10.146 с трайно предназначение на територията: Земеделска, начин на трайно ползване: Пасище, категория: 10. Имота е образуван от поземлен имот с идентификатор 07658.10.43, с трайно предназначение на територията: Земеделска, начин на трайно ползване: Пасище, категория: 10.

2. Проектен имот с идентификатор 07658.10.39 по Кадастралната карта на землище с. Бяла поляна, община Кърджали, с площ 13000 кв.м., при съседи: имоти с идентификатори -  07658.10.18; 07658.10.29; 07658.10.129, с трайно предназначение на територията: Земеделска, начин на трайно ползване: Пасище,  категория: 10. Имота е образуван от поземлен имот с идентификатор 07658.10.32, с трайно предназначение на територията: Земеделска, начин на трайно ползване: Пасище, категория: 10.
КМЕТ НА

ОБЩИНА КЪРДЖАЛИ: …………………

                               

     /ЕРОЛ МЮМЮН/
Изготвил

ст. експерт ИК: ………...…

                          /А. Кутев/

Съгласувано:
 Директор на дирекция ОСИ:………………




/Г. Мустафа/

Нач. Отдел ИК: .......................

                            /Й. Топчу/   
Старши юрисконсулт: …................………..…... 
                                         /…….……….………../     

